钦定古今图书集成/明伦汇编/官常典/第607卷 > 罗钦德
## 钦定古今图书集成/明伦汇编/官常典/第607卷 > 罗钦德

按《吉安府志》：“钦德字允迪，太和人。与其弟钦忠同登
弘治己未进士。其时兄文庄公官翰林，三罗之名隐
隐在，公卿间，咸欲识其为人。钦德顾深避，不欲接款。
坐是抑其选，除两浙盐运副使，至则一洗宿弊。居久
之，遣妻子归，官舍萧然。中官镇浙者恣甚，索金动盈
百，独未尝向钦德启齿。势豪冒盐禁，闻钦德掣盘急”
凿其艘沉之。其见惮如此。久乃转刑部郎，寻升浙江
参议。当述职，诏吏部举藩臬大吏异等，以钦德名闻赐羊酒、彩币旌之。升副使。乞归，不许。又三年，再移疾，
得旨，令有司视其疾愈，奏请召用。嘉靖初，即家拜湖
广副使，寻进贵州按察使，坚卧不起。家居三十年，谢
去。造请清严绝俗。独处一小楼，率旬馀始下楼，一谒
“文庄公”而已。性隆孝友，自浙得请，归侍其父几杖，依
依若孺子。只字片纸必珍藏，微言细行，札记靡遗。母
淑人所制布履，既贵，尤笥存之。临终命纳诸棺以殉。